Présinger Ádám Pápán született, hatévesen pedig már a Győri ETO edzéseit látogatta. Fiatalon bekerült au U15-ös válogatottba, majd nem sokkal később leigazolta az MTK. A Sándor Károly Labdarúgó Akadémia neveltje. A magyar élvonalban már a Videoton színeiben mutatkozott be, mindjárt góllal. Korábban az MTK kölcsönadta az Integrál-DAC-nak és a Pécsnek is, utóbbi csapattal Ligakupa-döntős volt 2009-ben. Tagja volt a 2008-as U19-es Eb- és a 2009-es U20-as vb-bronzérmes csapatnak is. A 2009-2010-es szezonban a Videoton csapatával ezüstérmet szerzett, bár az első csapatban csak kétszer kapott lehetőséget, jobbára a klub második csapatában szerepelt, igaz sérülések is hátráltatták. 2011-ben a tavaszi szezonra a Videoton kölcsönadta a Vasasnak.